URDHËR

Nr. 989, datë 20.11.2024

PËR DISA MASA MBROJTËSE NDAJ SËMUNDJES SË INFLUENCËS AVIARE ME PATOGJENITET TË LARTË TË SHPENDËVE TË SHFAQUR NË SHTETIN E ITALISË

Mbështetur në nenin 102, pika 4, të Kushtetutës, në nenin 43 të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 

URDHËROJ:

1. Ndalimin e importit dhe të tranzitimit për në territorin e Republikës së Shqipërisë, të:

a) shpendëve të gjallë shtëpiakë;

b) zogjve 24-orësh;

c) shpendëve dekorativë;

ç) materialit biologjik të shpendëve;

d) vezëve të shpendëve;

dh) mishit të shpendëve të patrajtuar termikisht;

e) nënprodukteve të shpendëve të patrajtuara termikisht.

Nga shteti i Italisë, sipas tabelës së mëposhtme:

	Nr.
	Ndarja administrative 

e nivelit 1
	Ndarja administrative 
e nivelit 2
	*Ndarja administrative
e nivelit 3

	1. 
	Sardegna
	Cagliari*
	Cagliari*

	2. 
	Veneto
	Padua*
	Casale Di Scodosia*

	3. 
	Veneto
	Verona*
	Bonavigo*

	4. 
	Veneto

	Venezia*
	Mira*

	5. 
	Emilia-Romagna
	Bologna*
	Crevalcore*

	6. 
	Emilia-Romagna
	Ferrara*
	Codigoro*

	7. 
	Lombardia
	Brescia*
	Isorella*

	8. 
	Lombardia
	Cremona*
	Casaletto Di Sopra*

	9. 
	Emilia-Romagna
	Ferrara*
	Lagosanto* 

	10. 
	Veneto

	Treviso*
	Villorba*

	11. 
	Veneto

	Treviso*
	Quinto Di Treviso*


Shënim. Simboli (*) nënkupton zonën e infektuar që bllokohet.

2. Certifikata veterinare të garantojë origjinën e ngarkesës së ardhur.

3. Autoriteti Kombëtar i Ushqimit të informojë rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve, për çdo ngarkesë të shpendëve të gjallë shtëpiakë, zogjve 24-orësh, shpendëve dekorativë, materialit biologjik, vezëve të shpendëve, mishit të shpendëve të patrajtuar termikisht dhe nënprodukteve të shpendëve të patrajtuara termikisht, që vijnë nga vendet e sipërcituara në pikën 1.
4. Urdhri nr. 928, datë 6.11.2024, “Për disa masa mbrojtëse ndaj sëmundjes së influencës aviare me patogjenitet të lartë të shpendëve, të shfaqur në shtetin e Italisë”, shfuqizohet.
5. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Drejtoria e Politikave Veterinare, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
Ky urdhër hyn në fuqi menjëherë dhe botohet në Fletoren Zyrtare. 

